|  |
| --- |
|  |
| **REPUBLIKA HRVATSKA****PRIMORSKO-GORANSKA ŽUPANIJA** |
| **Upravni odjel za socijalnu** **politku i mlade** |

 Na temelju članka 3. stavka 3. i članka 11. stavka 2. Odluke o osnivanju Savjeta za socijalnu skrb Primorsko-goranske županije („Službene novine“ broj 26/12 i 15/16), Upravni odjel za socijalnu politiku i mlade objavljuje sljedeći

**JAVNI POZIV**

**za predlaganje kandidata za članove**

**Savjeta za socijalnu skrb Primorsko-goranske županije**

1. Odlukom o osnivanju Savjeta za socijalnu skrb Primorsko-goranske županije („Službene novine“ broj 26/12 i 15/16) osnovan je Savjet za socijalnu skrb Primorsko-goranske županije čiji je djelokrug rada planiranje i razvoj mreže socijalnih usluga, planiranje i ostvarivanje prava i obveza, te mjera i ciljeva iz područja socijalne skrbi kao djelatnosti od posebnog interesa za Primorsko-goransku županiju.
2. Savjet ima predsjednika i deset članova koje na temelju javnog poziva imenuje Županijska skupština Primorsko-goranske županije na mandat od četiri godine, na prijedlog Župana, iz redova Županije (1), jedinica lokalne samouprave s područja Županije (1), zavoda za socijalni rad (1), domova socijalne skrbi i centara za pomoć u kući (2), vjerskih zajednica koje obavljaju djelatnost socijalne skrbi i korisnika socijalne skrbi (1), pravnih osoba, obrtnika i drugih fizičkih osoba koje obavljaju djelatnost socijalne skrbi (1), ustanova iz područja obrazovanja, zdravstva i zapošljavanja (2), strukovnih komora i udruga u djelatnosti socijalne skrbi (1) i udruga za promicanje prava korisnika socijalne skrbi (1).
3. Ovim se pozivaju zainteresirani ovlašteni predlagatelji iz točke 2. ovoga Poziva (osim iz reda Županije) da dostave prijedloge kandidata za imenovanje članova Savjeta. Prijedlozi se dostavljaju na propisanom obrascu za predlaganje članova Savjeta. Obrazac za predlaganje članova Savjeta prilaže se ovom Pozivu. Uz popunjeni obrazac obvezno se dostavljaju preslika osobne iskaznice i životopis predloženog kandidata.
4. Prijedlozi za imenovanje dostavljaju se u zatvorenoj omotnici na adresu: Primorsko-goranska županija, Upravni odjel za socijalnu politiku i mlade, Slogin kula 2, 51000 Rijeka, s naznakom: „Predlaganje članova Savjeta za socijalnu skrb PGŽ - ne otvarati“ ili se predaju neposredno u pisarnici Županije, na adresi Riva 10, Rijeka.
5. Rok za dostavu prijedloga je do 26. kolovoza 2024. godine do 10:00 sati, bez obzira na način dostave.
6. Prijedlozi s nepotpunim podacima, nepravovremeni prijedlozi i prijedlozi podneseni suprotno uvjetima ovoga Poziva neće se razmatrati.
7. Izrazi koji se koriste u ovom Pozivu, a imaju rodno značenje, koriste se neutralno i odnose se jednako na muški i ženski rod.

 PRIMORSKO-GORANSKA ŽUPANIJA

**OBRAZAC ZA PREDLAGANJE KANDIDATA ZA ČLANA**

**SAVJETA ZA SOCIJALNU SKRB PRIMORSKO-GORANSKE ŽUPANIJE**

1. **PODACI O KANDIDATU (PREDLOŽENOJ OSOBI) ZA ČLANA SAVJETA**

|  |  |
| --- | --- |
| Ime i prezime: |  |
| OIB: |  |
| Adresa: |  |
| Tel.: |  |
| E-pošta: |  |
| Datum i mjesto rođenja: |  |
| Stručna sprema i zvanje: |  |

Ovim dajem, sukladno Uredbi (EU) 2016/679 o zaštiti pojedinaca u vezi s obradom osobnih podataka i o slobodnom kretanju takvih podataka i Zakonu o provedbi Opće uredbe o zaštiti podataka („Narodne novine“ broj 42/18), privolu za korištenje osobnih podataka sadržanih u ovom dokumentu i njemu priloženima, u svrhu kandidiranja i imenovanja za člana Savjeta za socijalnu skrb Primorsko-goranske županije, do opoziva.

**Potpis kandidata za člana Savjeta**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **PODACI O PREDLAGATELJU KANDIDATA**

|  |  |
| --- | --- |
| Naziv: |  |
| OIB: |  |
| Sjedište: |  |
| Tel.: |  |
| E-pošta: |  |
| Područje djelovanja: |  |
| Obrazloženje prijedloga:  |  |

**Pečat i potpis odgovorne osobe predlagatelja**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mjesto i datum: \_\_\_\_\_\_\_\_\_\_\_\_\_\_\_\_\_\_\_\_\_**

U prilogu predmetnom obrascu:

* životopis kandidata,
* preslika osobne iskaznice kandidata